बानदुंग
बानदुंग जावा द्वीप पर राष्ट्रीय राजधानी जकार्ता से 140 किलोमीटर (87 मील) दक्षिणपूर्व में समुद्रतल से 768 मीटर (2,520 फ़ुट) की ऊँचाई पर बसा हुआ है। अपनी ऊँचाई के कारण यहाँ का तापमान सालभर अन्य इण्डोनेशियाई शहरों से ठंडा रहता है। यह एक नदी द्रोणी में ज्वालामुखीय पहाड़ियों से घिरा हुआ है। सन् 2018 के एशियाई खेलों के मेज़बान नगरों में बानदुंग भी एक है।
कोड़िकोड बालूतट
कोड़िकोड बालूतट (Kozhikode Beach) या कैलिकट बालूतट (Calicut Beach) भारत के केरल राज्य के कोड़िकोड शहर से पश्चिम में अरब सागर से सटा हुआ एक बालूतट (बीच) है। बालूतट को पूर्व में शहर से जोड़ने वाले चार सेतु हैं। बालूतट पर पर्यटकों के लिए पत्थर से बने मार्ग और प्रकाश का प्रबन्ध है। बच्चों के लिए एक लायंस (सिंह) पार्क और जलजीवशाला (अक्वेरियम) है। यहाँ अक्सर जन-सभाएँ होती हैं। बालुतट पर बने मार्ग का नाम महात्मा गाँधी के यहाँ सन् 1934 में आने के बाद "गाँधी मार्ग" रख दिया गया।